Kyporia

Malline:Yleispätevä valtion tietolaattikko kaikille valtioilleKyporian tasavalta on Välimerellä Kyporian saarella ja Liborian provinssissa sijaitseva itsenäinen valtio, Kyporian tasavalta koostuu kahdesta provinssista: Kyporian saari (pinta-ala on noin 9 275 km²) ja Liborian provinssi (pinta-ala noin 10 400 km²), Kyporian saaren väkiluku on lähes kaksi miljoonaa ja Liborian 2,5 miljoona. Kyporia on myös yksi VIHTA:n perustajajäsenistä ja turvallisuusneuvoston "vanha" jäsenmaa.

## Historia

Maanviljely saapui Kyporiaan melko varhain jo 7500 eaa. Niinpä saareen syntyi noin 7000 eaa sen ensimmäinen Kirkuvian kaupunki. Sen asukkaat elivät maanviljelyllä, kalastuksella ja karjan kasvatuksella. Kyporia alkoi hyödyntämään ja myymään saarella runsaasti esiintyvää kuparia noin 3000 eaa. Kuparin arvellaankin saaneen nimensä juuri Kyporiasta. Kuparista vastineeksi saamallaan viljalla Kyporia varusti ja huolsi jatkuvia valloitussotia käyvän armeijansa. Kyporia saavuttikin itäisen Välimeren herruuden, lopulta sotilaallisesti etevämpi Rooma kuitenkin voitti Kyporian Egeanmeren-taistelussa (25 eaa).
Antiikin Rooma alkoi hajota 300 jaa.-luvulla. Vuonna 348 jaa. Rooman keisari Drusus II jakoi Rooman Länsi- ja Itä-Roomaan. Itä-Rooma hajosi 400-luvulla joka johti lopulta Kyporian itsenäistymiseen. Rooman tuhouduttua Kyporia pyrki, pääasiallisesti rauhanomaisin keinoin, palauttamaan valta-asemansa Välimerellä.

Uudella ajalla Kyporian antiikin aikoina kukoistanut (puoli)demokraattinen hallinto oli luisunut absolutismiin ja koko imperiumia hallitsi yksi henkilö, kuningas Givdul XVI. Vaikka tällä aikakaudella Kyporia loi siirtomaaimperiuminsa, oli se samalla Kyporian kansan kannalta tuskaisaa aikaa, kansa näki nälkää, samalla siirtomaista tuodut varat käytettiin hovin ylläpitämiseen.
Chenardin hautajaisten verilöylyn jälkeen porvaristo nousi vallankumoukseen liittolaisinaan tyytymättömät maaorjat ja palkkatyöläiset. Vaikka tätä vallankumousta/sisällissotaa ei voikaan kuvailla maailman mittakaavassa veriseksi, oli se sitä paikallisesti lähes neljä prosenttia Kyporian kansasta kuoli sen tai sitä seuranneiden "puhdistusten" aikana, yksi sodan verisimpiä taisteluita oli Kirkuvian valkoisen tornin valtaus. Vallankumouksen jälkeen kuninkaan ja valtion varat käytettiin kansan olojen parantamiseen ja kotimaisen teollisuuden kehittämiseen. Tältä ajanjaksolta on jäänyt historiaan myös Kyporian epävirallinen kansallislaulu "Do you hear the people sing" joka kuvastaa vallankumouksen jälkeen sarastavaa parempaa tulevaisuutta.

Vuonna 1927 alkaneessa suuressa maailmansodassa, Kyporia liittyi iskunvaimenninvaltojen puolelle. Suurimpana vaikuttimena tähän, liittoutuneiden sen siirtomaita vastaan asettamat kauppasaarrot ja suuri painostus. Sodan kärjistyessä Khalifornia valtasi Kyporian Amerikassa sijainneet siirtomaat nopeasti ja jätti Kyporian käytännössä sivustaseuraajan rooliin. Kyporian kokeneemmat upseerit toimivat kuitenkin liittolaistensa armeijoissa neuvonantajina ja mm. kehittivät lamauttavan hyökkäyksen teorian. Lopulta liittoutuneiden maihinnousu pakotti Kyporian antautumaan, ja aloitti useiden vuosien miehitysvallan. Monia Kyporilaisia pakeni vuoristoihin, kaupunkeihin jääneitä Kyporilaisia kohdeltiin usein asiallisesti, vaikka poikkeuksiakin oli (mm. Kirkuvian-verilöyly 25. joulukuuta 1941).
Sota ja miehitysvalta päättyivät vuonna 1943 Saksimaan, Mittelandin ja Bagradeanin antautumiseen. Pitkään kestänyt miehistyvalta näkyy valtion kulttuurissa edelleen (mm. siirtomaa imperiumin romahtamisena ja äärimmäisenä pasifistisuutena).

2020-luvulla Kyporian kommunistinen puolue alkoi, kommunististen maiden rohkaisemana, hakea itselleen suurempia oikeuksia maan sisäpolitiikassa, puolueen tekemät mielenosoitukset eskaloituivat vähitellen erittäin väkivaltaisiksi. Lopulta tuhannen jäsenen kokoinen puolue alkoi vaatia koko Kyporian muuttamista kommunistiseksi yhteiskunnaksi, nämä vaatimukset se yritti ajaa väkisin läpi pääasiallisena vaikuttamiskeinonaan räjähtein tehdyt iskut muita kansalaisia vastaan. Tämä ajoi Kyporian hallituksen ahtaalle, sen oli joko hyökättävä aseellisesti kansaansa vastaan tai sallittava tämän pienen puolueen terrori-iskut. Kommunistisen puolueen erottaminen puoluerekisteristä sen väkivaltaisuuteen vedoten johti useiden kommunististen maiden vastustukseen (tästä enemmän ulkosuhteissa). Lopulta puolueen esikouluun tekemä aseellinen isku pakotti hallituksen määräämään rajavartiolaitoksen terrorismin vastaiseen sotaan Kyporian kommunistista puoluetta vastaan.
*"Tämä teko on täysin anteeksiantamaton, meidän on näytettävä hyökkääjille, ettemme taivu terrorismin edessä, ettemme anna tuon väkivaltaisen ja vaarallisen vähemmistön määritellä tulevasuuttamme ja kansaamme. En valehtele teille, tilanne on vaikea. Ehkäpä vaikein, johon valtiomme on joutunut viime vuosikymmeninä. Pyydämme, tästä huolimatta, kaikkia Kyporialaisia toimimaan yhteisenä rintamana, jos teillä on tietoa jolla saamme nämä raukkamaiset iskut loppumaan kertokaa se. Yksi asia on varma, emme enää aio katsoa tapahtumia sivusta, mikäli muu ei auta olemme valmiita aseelliseen ratkaisuun."*:Kyporialaisen ministerin puhe esikouluun kohdistuneen hyökkäyksen jälkeen.

https://upload.wikimedia.org/wikipedia/commons/thumb/3/3e/Bastille\_2007-05-06\_anti\_Sarkozy\_487645695\_abe4befd12\_o.jpg/250px-Bastille\_2007-05-06\_anti\_Sarkozy\_487645695\_abe4befd12\_o.jpg

[Kyporialaiset poliisit etenevät kyynelkaasun turvin hajottamaan mielenosoitusta]

## Hallinto ja poltiikka

Kyporian tasavallan hallinto koostuu kolmesta päättävästä elimestä: eduskunnasta, hallituksesta ja presidentistä.

* Presidentti valitaan 6 vuodeksi kerrallaan suoralla vaalitavalla, presidentti voi kuitenkin toimia virassa vain kahden kauden ajan. Presidentti on valtion virallinen päämies ja johtaakin ulkopolitiikka yhdessä hallituksen kanssa. Presidentin valtaoikeudet ovat suhteellisen laajat, viranhaltijalla on oikeudet päättää rajavartiolaitoksen ja Moffatin toiminnasta, veto-oikeus hallituksen säätämiin lakeihin ja hän johtaa ulkopolitiikka.
* Hallitus koostuu eduskunnan virkaan nimittämistä ministereistä. Kukin ministeri johtaa omaan erityisalaansa lukeutuvaa ministeriötä. Ministeriöt mm. muotoilevat lakiesitykset, toimivat ylimpinä oikeusistuimina ja valvovat lakien voimaantuloa.
* Eduskunta, muodostuu kansalaisten keskuudestaan valitsemista kansanedustajista. Molemmat Kyporian tasavallan provinssit (Kyporia, Liboria) valitsevat puolet eduskunnan jäsenistä. Eduskunta on Kyporian tärkein hallinnollinen elin, joka mm. hyväksyy lakiesitykset, määrittää budjetin ja nimittää ministerit.

### Puolueet

Suurin osa eduskuntaan pääsevistä kansaedustajista kuuluvat johonkin puolueeseen. Kyporian suhteellisen riitaisan sisäpolitiikan takia kukin puolueista on muodostanut toisista puolueista hyvinkin poikkeavan kannan poliittisiin kiistakysymyksiin. Kyporian tunnetuimpia puolueita ovat mm.

* Oikeistoliitto
* Hajaannus
* Liberaalit
* Demokraatit
* Konservatiivit
* Outoliitto
* Harmaat
* Sovinistinen puolue
* Epäisänmaallinen kansapuolue
* Kyporian kommunistinen puolue [lakkautettu]

## Kyporian saaren Maantieto ja luonto

Kyporian-saari on Välimeren kolmanneksi suurin saari. Sen pinta-ala on 9 260 km².
Kyporia kuuluu maantieteellisesti Lähi-itään, eli Aasiaan, mutta poliittisesti ja kulttuurillisesti sen katsotaan kuuluvan Eurooppaan.

Kyporian tärkeimpiä kaupunkeja ovat mm. pääkaupunki Kirkuvia (480 500 as), Huutavia (230 000 as.) ja Kitisevä (225 000 as.).
Saaren läpi kulkee kaksi vuorijonoa. Pohjoisosan halki kulkee Tietos-vuoristo. Fiktiovuoret kulkevat puolestaan saaren keski- ja lounaisosien halki. Tietos-vuorten korkein kohta on 2 000 metriä ja Fiktiovuorten korkein kohta, Olympos, nousee 2 100 metrin korkeuteen. Vuoristojen välillä on metsäinen Meseriän tasanko. Rannikko on kivistä saaren pohjoisosassa, kun taas saaren eteläpuolella on paljon hiekkarantoja. Rannikolla on laaksoja, joiden maaperä on hyvin soveltuvaa maanviljelykseen, kun taas (kyporian)saaren sisäosat ovat harvaanasuttuja vuoristoisia ja tiheän kasvillisuuden peitossa.

https://upload.wikimedia.org/wikipedia/commons/thumb/0/09/Arvi\_view.JPG/800px-Arvi\_view.JPG
[rannikon tuntumassa oleva oliiviviljelmä]

Afrikan läheisyyden sekä ilmastollisen ja geologisen monimuotoisuutensa vuoksi Kyporialla on monipuolinen kasvisto. Monimuotoisuudeltaan saaristo on Euroopan unionin rikkaimpia alueita. Kyporialla löytyy yli 1 800 kasvilajia. Lajeista noin 800 arvellaan olevan kotoperäisiä. Lajien kirjo ulottuu pakkasenkestävistä kasveista helteeseen sopeutuneisiin kasveihin ja suokasveihin.

Runsaan metsästyksen vuoksi Kyporian nisäkäskanta on pitkälti kadonnut, harvaanasutussa sisämaassa saattaa törmätä vuohiin tai peuroihin.
Saariston linnusto on pitkälti hyötynyt nisäkkäiden katoamisesta. Maaliskuusta toukokuuhun Afrikasta tulevat muuttolinnut lepäävät Kyporiassa, jonka jälkeen ne jatkavat matkaansa kohti pohjoista Eurooppaa.

## Kirkuvia

Kirkuvia on saaren pohjois-rannikolla sijaitseva kaupunki ja Kyporian tasavallan pääkaupunki. Se on rakennettu 50 saarelle. Kirkuviassa on noin 480 0000 asukasta, joista Vanhassakaupungissa asuu noin 70 000.

Kirkuvian perustamisesta ei ole säilynyt lähteitä. Sen perustivat luultavasti saarella asuneet maanviljelijät noin 7000 eaa. Kun Rooma vuonna 25 eaa valtasi Kyporian autioitui kaupunki lähes täysin. Kaupungin uusi kukoistuskausi alkoi Rooman tuhon ja Kyporian itsenäistymisen jälkeen (n. 400-jkr), kun kaupunki saavutti aseman merkittävänä kauppapaikkana. Kirkuvian kaupunki alkoi menettää asemaansa kauppamahtina uuden ajan alussa, kun Aasian-kauppa suuntautui Länsi-Eurooppaan. Tämä murensi Kirkuvian vaurauden perustaa. Suurensodan aikana Kirkuvian kaupunki oli Khalifornialaisjoukkojen miehityksen alla, miehitysajan merkittävimpiin tapahtumiin eittämättä kuuluu ns. Kirkuvian-verilöyly 25. joulukuuta 1941-27.joulukuuta. Tuona ajanjaksona Khalifornialaiset sotilaat surmasivat arviolta satoja Kyporialaisia siviilejä. Kirkuvian-joukkoteloitus oli kosto saaren asukkaiden epäonnistuneesta kapinasta. Maailmansodan jälkeen Kirkuvian kaupungille myönnettiin kahden ja puolen miljoonan laina jälleenrakennusta varten.

Kirkuvian 480 000 asukkaasta vajaa 70 000 asuu historiallisessa keskustassa, 100 000 muilla saarilla ja loput mantereen puolella. Asumisen kallistumisen ja runsaan turismin vuoksi Kirkuvian köyhempi väestönosa joutuu yleensä muuttamaan saaren muihin kaupunkeihin, ja samalla peruspalvelut korvautuvat turisteille tarkoitetuilla palveluilla.

https://upload.wikimedia.org/wikipedia/commons/2/2e/Gondola.JPG

[Kuva yhdestä Kirkuvian kuuluisista kanaaleista]

## Talous

### Yleistä

Kyporian tasavallalla ei juurikaan ole raskasta teollisuutta tai luonnonvaroja. Teollisuus on pääasiassa maataloustuotteiden jatkojalostamista tai rakentamiseen jotenkin liittyvää. Kaivannaisista kalkkia, kuparia ja kipsiä kaivetaan saarella. Alkutuotanto työllistää 40 prosenttia kyporialaisista, jalostus 10,3 % ja palvelut loput. Kyporian työttömyysprosentti on kaksi prosenttia. Turismisesongit vaikuttavat nykyisin huomattavasti työttömyyteen ja työllisyyteen.

### Maatalous

Maanviljely työllistää valtaosan Kyporian asukkaista, mutta myös kotieläinten hoito on merkittävää. Saaren maanviljelyyn käytetystä pinta-alasta miltei puolet oli 2000-luvun alussa lampaiden ja vuohien laidunnuksessa. Huomattavia elinkeinoja ovat lisäksi oliivin- ja hedelmänviljely.

### Matkailu

Matkailu on yksi saaren tärkeimmistä elinkeinoista. Suuri määrä hotelleja rakennettiin 1980-luvulla parhaimpien uimarantojen läheisyyteen saaren pohjoisrannikolle, lähelle satamia ja lentoasemia. Näin alkoi massaturismi saarella.
Kyporian harrastusmahdollisuuksia ovat esimerkiksi snorklaus, lainelautailu, kalastus, vesihiihto, purjehdus ja vaellus.

### Koulutus

Kyporialaiset ovat yleisesti ottaen keskivertoa koulutetumpia. Saarella toimii useita kouluja, joihin kaikki Kyporiassa asuvat ovat hyväksyttyjä opiskelemaan. Koulunkäynti on pakollista kaikille 6–15-vuotiaille. Kultakin koulutusasteelta oppilaat ja opiskelijat saavat tutkinnon, jonka avulla he voivat siirtyä seuraavalle asteelle. Koulutus on ensimmäisen oppiasteen ajan ilmaista, tätä ylemmillä oppiasteilla oppilaat joutuvat maksamaan koulutuksestaan. Valtiolta voi kuitenkin hakea stipendiä, joka myönnetään automaattisesti kaikille keskiarvosanaltaan 8,5 oppilaille.

https://upload.wikimedia.org/wikipedia/commons/9/9f/TUC\_library.jpg

[Kirkuvian peruskoulu]

## Saariston Liikenne

Kyporian (saaren) linja-autoverkko on rannikkoseuduilla melko tiheä ja hyväkuntoinen, harvaanasutussa sisämaassa verkoston kehittämistä ei ole nähty väkimäärään suhtautettuna tarpeellisena
Kyporialle on sen eristäytyneen saariaseman takia kehittynyt tehokasta satamatoimintaa. Varsinkin Kirkuvian sataman liikenne ja rahtitoiminta on runsasta. Kyporialla on kaksi kansainvälistä lentoasemaa, Kirkuvian kansainvälinen lentoasema ja Huutavian kansainvälinen lentoasema, varsinkin Kirkuvian lentokentän toiminta on turistisesonkien aikaan tiheää. Lisäksi Kitisevässä on pienempi kunnallinen lentoasema.

## Kansanterveys

Kyporialaisten elinajanodote on selvästi yli Euroopan keskitason. Väestön keskimääräinen elinikä vuonna 2020 oli 81 vuotta, naisilla 84 ja miehillä 79 vuotta. Väestön keskimääräinen ikä on 30-40 vuotta, naisilla 36 ja miehillä 40 vuotta. Syntyvyys 2,3 lasta naista kohden. Ensisynnyttäjien keskimääräinen ikä on 29 vuotta.

Kuolleisuus on 10 tuhatta asukasta kohden vuodessa. Yleisimmät kuolinsyyt vuonna 2016 olivat aivo- ja sydäninfarktit. Välimeren ruokavalio, johon kuuluvat muiden muassa pähkinät ja oliiviöljy yhdistettynä runsaaseen kalan ja vihannesten syömiseen on todettu kokonaisuutena terveelliseksi ja yhdeksi syyksi korkeaan elinajanosoitteeseen. Lapsikuolleisuus on 4 tuhatta syntynyttä kohden. Vuonna 2017 maassa oli arviolta 210 HIV/Aids-potilasta.
Terveydenhuollon menot olivat vuonna 2019 5,3 % BKT:stä.

## Ruokakulttuuri

Kala on Kyporialla kallista, koska valtion vedet kärsivät liikakalastuksesta. Keittiöön kuuluvat kuitenkin esimerkiksi mustekala ja miekkakala. Kasvisruoista mainittakoon "Bunajuuri" eli juustoa, kesäkurpitsaa ja perunaa sisältävä piirakka.

https://upload.wikimedia.org/wikipedia/commons/thumb/9/95/Koukouvagia.jpg/679px-Koukouvagia.jpg
[Bunajuuri -perinteinen Kyporialainen piirakka]

Kyporialaisten ruokavalio koostuu pääosin kasvikunnan antimista, kuten täysjyväviljasta, oliiviöljystä, vihanneksista ja hedelmistä. Niitä täydennetään maitotuotteilla, kalalla, lihalla ja viinillä. Kalaa syödään vähintään muutamia kertoja viikossa, vaaleaa lihaa vain kerran viikossa ja punaista lihaa muutamia kertoja kuukaudessa.

**Juoma** Kyporialaiset (aikuiset) nauttivat lasin viiniä lähes joka aterialla. Viini onkin yksi Kyporian yleisimmistä maataloudentuotteita, ja vuodessa sitä tuotetaan noin 100 miljoona litraa.

Kyporialaisten suosituimpia kokoontumispaikkoja ovat störrebucks-nimiset kahvilat, joissa he esimerkiksi pelaavat shakkia, lukevat ja puhuvat.

## Ulkosuhteet

Kyporian tasavallalle on sen pienen koon ja resurssien puutteen vuoksi ollut elintärkeää luoda ulkomaihin vakaat poliittiset, taloudelliset ja sotilaalliset suhteet. Vuonna 2020 Kyporia perusti VIHTA:na tunnetun sotilasliittouman. Kyporia on myös osallistunut useisiin rauhanturvaoperaatioihin. Monien historiallisten ja kulttuuristen syiden vuoksi tämä on johtanut toisistaan eroaviin suuntauksiin maan ulkopolitiikassa.
Kyporian suurimat kauppakumppanit sijaitsevat Euroopan ja Aasian alueilla. Afrikan alueilla vuosia jatkuneen sekasorron seurauksena on Kyporiaan paennut tuhansia pakolaisia.

Kyporian tasavallan suhteet kommunistisiin valtioihin ovat pääosin kylmähköjä. Useisiin terrori-iskuihin syyllistyneen kommunistisen puolueen erottaminen puoluerekisteristä johti useiden kommunististen maiden vastustukseen ja jopa Katistanin uhkaukseen sekaantua Kyporian sisäpolitiikkaan aseellisin keinoin.

*"Meitä on vastassa kaikkialla maailmassa valtava ja häikäilemätön salaliitto, joka nojaa pääasiassa salamyhkäisiin keinoihin vaikutusvaltansa lisäämiseksi. Se käyttää harhautuksia vaalien sijaan. Se kylvää pelkoa valinnanvapauden sijaan. Sen valmistelut salataan, eikä tuoda julki. Sen virheet peitellään, eikä uutisoida. Sen vastustajat vaiennetaan, eikä nosteta jalustalle. Mitään kuluja ei kyseenalaisteta, mitään huhuja ei julkaista, mitään salaisuuksia ei paljasteta. Näin Mygaskarin johtaja, Mygis Suuri puheessaan siteerasi kommunistisia maita. Valitettavasti asiassa ei ole näkynyt kehitystä. Rauhanomaisessa maassamme on vajaan tuhannen miehen kokoinen vähemmistö, pääasiassa aseellisia keinoja käyttäen, iskien rauhanomaisia ja aseettomia siviilejä vastaan, yrittänyt pakottaa maamme - enemmistön mielipiteiden vastaisesti - kommunistiseksi yhteiskunnaksi. Tuo vähemmistö tunnetaan paremmin Kyporian kommunistisena puolueena. Yrittäessämme suojella kansaamme tuolta pedolta eväsimme puolueelta oikeudet puoluerekisteriin kuulumiseen ja sen suomat edut, vastauksena tähän useat kommunistiset valtiot uhkasivat sekaantua Kyporian sisäpolitiikkaan - tarvittaessa aseellisesti. Kommunistisista maista kenties vaikutusvaltaisin ja CA:na tunnetun liittouman johtava jäsenmaa, Katistan, jopa uhkasi rauhanomaista maatamme teurastuksella, lukuisilla iskuilla siviilikohteisiin, samalla tuo maa paljasti todellisen karvansa, rauhanomaisista puheistaan huolimatta heillä on 350 ohjusta, jatkuvasti maalitettuina ja laukaisuvalmiina, tähtäimessään pienen valtiomme siviilit ja sotilaskohteet. Tästä huolimatta Kyporialla tai sen kansalla ei kuitenkaan ole aikeita nöyrtyä ja myöntää viattomien lasten tappamiseen syyllistyneille terroristeille oikeuksia tulla kohdelluksi puolueena."* :Hallitus kommentoi Katistanin uhkausta sekaantua Kyporian sisäpolitiikkaan aseellisesti.

## Do you hear the people sing, kansallislaulu ja variaatiot

Do yuo hear the people sing, on Kyporian tasavallan epävirallinen kansallislaulu, se esiintyy lähes kaikissa valtiollisissa tilaisuuksissa ja juhlissa. Ensimmäiset taltioidut kuvakset laulusta ovat kolme vuotta Kyporiassa uudella ajalla tapahtuneen vallankumouksen jälkeen. Historioitsijoiden mukaan laulu "Do you hear the people sing" kuvastaa vallankumouksen jälkeen sarastavaa parempaa tulevaisuutta.
//Jos joku osaa kääntää paremmin niin siithä vain//

Do you hear the people sing?

Nousee laulu ihmisten,

Will you join in our crusade?

Liity joukkoon marssivaan,

Kertosäe

Will you give all you can give

kertosäe

Do you hear the people sing kappale on saavuttanut suuren suosion myös populaarikulttuurissa, kuuluisin esimerkki lienee sen Tohtori nimisestä aikamestarista kertova parodia. (Do you hear the doctor sing)

Do you hear the doctor sing?

Will you join in the TimeWars?

kertosäe

Will you give all you can give

Kertosäe

## Maanpuolustus, organisaatio ja kalusto

Suuren sodan jälkeen Kyporian tasavallan asevoimat lakkautettiin lähes kokonaan ja korvattiin rajavartiolaitoksella.
Rajavartiolaitos koostuu rajavartiosta ja rannikkovartiosta. Rajavartiolaitos valvoo sekä Kyporian tasavallan sisäistä että ulkoista turvallisuutta, Kyporiassa ei ole varsinaista poliisilaitosta joten poliisin tehtävät ovat pitkälle alisteisia rajavartiolaitokselle.

### Rajavartiosto

Rajavartiosto valvoo Kyporian tasavallan maa-alueiden koskemattomuutta ja siihen kuuluvat:

* HEKO-rykmentti, 30 hyökkäys-/kuljetushelikopteria ja kaksi pataljoonaa (yht. 660 sotilasta).
* 6 TSTOS-"Kotkaa", yksi TSTOS sisältää: 1900 sotilasta, 20x kuljetuspanssariajoneuvoa, 10 Mango-Ukki kuljetusajoneuvoa (modifioituina ambulansseiksi tai komentokeskuksiksi), 20 muuta ajoneuvoa, 6x 155mm tykkiä, 12x 120mm kranaatinheitintä (ajoneuvoalustalla), 10x pst-ohjus laukaisulaitetta, olalta laukaistava pst-ohjus per ryhmä, 10x kranaattikonekivääriä, 30x raskasta it-konekivääriä (12 mm), 20 IT-ohjusta, 2x työkonetta, helevitisti muuta sälää...
* Mekanisoitu TSTOS, 19010 sotilasta,29x panssarivaunua, 48x rynnäkköpanssarivaunua, 18x 155mm panssarihaupitsia, 10x 120mm kranaatinheitintä (ajoneuvoalustalla]
* Sotilaspoliisiprikaati, 2000 sotilasta, 75 Mango-Ukki kuljetusajoneuvoa.
* Taistelupioneeripataljoona, 500 sotilasta, 15x pioneeripanssarivaunuja (6x siltavaunua, 4x hinausvaunua, 5x raivausvaunua), 5x puhdistusajoneuvoa, 10x kuorma-autoa tai kuljetusajoneuvoa, 5x työkonetta.
* Huoltokeskus/kenttäsairaala, 1000 sotilasta, 25x ajoneuvoa (ambulansseja, huolto- ja kuljetuskalustoa).
* Vuoristojääkäriprikaati, 2000 sotilasta.
* ELSO-osasto.
* KUHNURI-erikoisjoukot, 25 sotilasta.
* Moffat.
* Esikunta.
* Upseeri- ja aliupseerikoulu.

Tehtävien aikana rajavartijat liikkuvat vähintään ryhmän kokoisin yksikköinä. Alla tyypillinen kokoonpano:

* Ryhmänjohtaja, kiväärimies, sinkoampuja ja pikakiväärimies
* vararyhmänjohtaja, kiväärimies, lääkintämies ja tulitukiampuja

https://upload.wikimedia.org/wikipedia/commons/thumb/b/b1/MungoBW.jpg/800px-MungoBW.jpg
[Ryhmän Mango-Ukki kuljetusajoneuvo, rauhanturvaustehtävissä]

### Rajavartijan varustus

Rajavartijoilla on ohjesäännön mukainen yksinkertainen (harmaa) kenttäunivormu m/15, jonka olkaimet ja takin reunukset ovat vaaleansinisiä. Mantelia pidetään vasemman olan yli rullattuna. Vyönä käytetään miehistövyötä m/14 johon kiinnitetään mm. patruunataskut, tarvikelaukku (ns. leipälaukku) ja kenttälapio. Miehistön pääaseena toimii Mossu-Naantali automaattinen makasiinikivääri (ns. yhden linjan kivääri) m/12 pistimineen, kaliiperi 7,62mm ja Naantali-sotilaspistooli m/12 koteloineen, kaliiperi 7,62mm. Muita rajavartijan varustukseen kuuluvia varusteita ovat mm. suunnistusvälineet, kiikarit, veitsi ja erilaiset heitteet.

### Rannikkovartiosto

Kyporian meri- ja ilmavartionti on asetettu rannikkovartioston tehtäväksi. Sen pääkalustoa ovat viisi VL-hai luokan alusta ja Duuri-20 valvontakone.

**VL-Hai luokan alukset tiedot:**

* Uppouma: 4000t
* Pituus: 89m
* Nopeus: 20s
* Leveys: 18m
* Koneteho: 11 600kW
* Syväys: 5,5m
* Miehistö: 20+10 (+5 helikopterimiehistö)
* **Tehtävät:**
* Merirajan vartiointi ja valvonta
* Alueellisen koskemattomuuden valvonta ja turvaaminen
* Meritilannekuvan ylläpito ja täydentäminen
* Meripelastusvalmiuden ylläpito ja meripelastukseen osallistuminen
* Vesiliikenteen ja yleisen järjestyksen ja turvallisuuden valvonta
* Kalastuksen ja metsästyksen valvonta aluemerellä ja kalastusvyöhykkeellä
* Ympäristönvalvonta ja öljyntorjuntatehtävät
* **varustus:**
* Integroitu navigointi- ja valvontajärjestelmä
* Siirrettävää palo- ja vauriontorjuntakalustoa
* Meripelastuskalustoa
* 600 metriä öljypuomia
* Kyky toimia kemikaalionnettomuudessa
* kaksi raskasta konekivääriä
* 60mm laivatykki
* ilmatorjuntajärjestelmä
* Konekiväärillä varustettu jäykkärunkoinen kumivene meripelastukseen
* MASSA, omasuojajärjestelmä.

**Luokan alukset:** VL-Sinihai, VL-Tiikerihai, VL-Valashai, VL-Valkohai ja VL-Merilehmä.

**Duuri-20 valvontakone tiedot**

* Kaksimoottorinen valvontakone
* Miehistö: 3-4 hlöä
* Matkustajaluku: max 4
* Max lentoonlähtöpaino: 6 575 kg
* Nopeus: 360 km/h
* Toimintamatka 1 250 km
* **Varustus:**
* valvontatutka
* lämpö-/tv-kamera
* valvontajärjestelmä Supra

Öljypäästövalvonnan lisäksi valvontajärjestelmä Supra on myös ratkaisevan tärkeä Kyporian öljyntorjunta-aluksille suuren öljyvahingon tapahtuessa. Pimeällä ja muulloinkin huonon näkyvyyden vallitessa vain valvontalentokoneet voivat osoittaa keräysaluksille öljylauttojen sijainnin. Näin öljyntorjunta-alusten keräyskyky paranee huomattavasti.

## Liboria

Liboria on viimeinen Kyporian aiemmista siirtomaista, jonka se vielä virallisesti omistaa. Liboria on käytännössä sisäpolitiikaltaan itsenäinen valtio, mutta virallisesti se on osa Kyporiaa ja myös ulkopolitiikan kannalta osa sitä.

Liborian alueella asuu noin kaksi ja puoli miljoonaa ihmistä. Maan ilmasto ja ruokakulttuuri ovat tyypillisiä Välimeren alueelle. Talous on keskittynyt pääosin alkutuotantoon ja turismiin, tärkeitä (talouden)alueita ovat matkailupalvelut ja puuntuotanto.

### Maantieto

Liboria on melko pieni alue (10 400 neliökilometriä) Se on keskimäärin 56 kilometriä leveä, leveimmillään keskeltä 88 kilometriä, ja kapenee siitä etelään ja aivan pohjoiseen. Sillä on rantaviivaa 210 kilometriä.

Pääosan Liboriasta muodostavat Liborianvuoret, joiden korkein huippu kohoaa 3 083 metrin korkeuteen. Vuorten takana Aasiasta katsottuna on hedelmällinen Mukaan laakso. Liborian itä-rajalla sijaitsee Kuririan vuoristo, jonka korkein huippu kohoaa yli 2 600 metrin korkeuteen. Mukaan laakso on pääasiassa noin 500 metrin korkeudella merenpinnasta. Litania-joki virtaa Mukaan laaksosta etelään.
Suurimmat kaupungit ovat pääasiassa Välimeren rannalla, Mukaan laaksossa ja maan pohjoisosissa. Rannikkotasanko on hyvin kapea. Maksimissaan tasanko 6,5 kilometrin levyinen.

Rannikolla kesät ovat kuumia ja kosteita mutta sateettomia. Kaste on runsasta ja tärkeää maanviljelykselle. Liborianvuorilta virtaava kylmä ilma suojaa Mukaan laaksoa meren vaikutukselta, joten ilmasto on siellä mantereisempi ja lunta sataa useammin kuin muualla maassa. Kyporian saaren tavoin Liboria on muuttolintujen tärkeällä reitillä, ja provinssissa on tavattu yli 500 lintulajia.
Liboria on metsäisin Välimeren alueista. Vuorilla kasvaa rautatammia, erilaisia havupuita ja Liboriansetriä. Rannikoilla kasvaa monia hedelmäpuita.

### Historia

Liboria oli yksi ensimmäisistä Kyporian siirtomaista ja tästä syystä erityisessä asemassa, mm. sen asukkaiden oikeudet olivat paremmat kuin Amerikan siirtomaissa asuvien. 1800-luvun kapinasta ja suuren maailmansodan jälkeisestä itsenäistymis buumista huolimatta alue on pysynyt Kyporian hallussa.

### Talous

Liborian talous on keskittynyt pääosin alkutuotantoon ja turismiin, tärkeitä (talouden)alueita ovat matkailupalvelut ja puuntuotanto.
Merkittävimmät vientituotteet ovat puu, metallituotteet, hedelmät, tupakka, tekstiilit ja erilaiset kulutustavarat. Suuri osa viennistä suuntautuu Kyporian saarelle josta se laivataan edelleen.

Liboriassa on viisi lentokenttää, joista yhdellä on yli kolmen kilometrin kiitotie. Rautateitä on 402 kilometriä. Maantietä on 5 000 kilometriä. Satamakaupungeista tärkein on Burut jonne tehdään risteilyitä Kyporiasta ja jonka kautta suurin osa provinssin kauppamerenkulusta käydään.